ç) shqyrton përputhjen ligjore të propozimeve për ndryshime ligjore, apo të akteve nënligjore si urdhra, rregullore etj që përgatiten nga sektorët e agjencisë dhe jep mendime për përsosjen e vazhdueshme të legjislacionit në fushën farmaceutike, në rastet kur kërkohet;

- d) jep opinionin juridik mbi përputhshmërinë me kuadrin ligjor dhe rregullator të materialeve objekt vendimmarrjeje dhe të gjithë veprimtarisë së AKBPM-së;
- e) shqyrton aspektet e ligjshmërisë në problematikën e përcjellë për mendim dhe/ose trajtim;
- f) jep asistencë sektorëve të tjerë të agjencisë me qëllim mbrojtjen ligjore të institucionit;
- g) përfaqëson Agjencinë në çështjet e ndryshme gjyqësore;
- h) ndjek procedurat gjyqësore në të gjitha shkallët e gjykimit, si dhe procedurat për ekzekutimin e vendimeve gjyqësore të formës së prerë, të depozituara pranë Agjencisë;
- i) ndjek procedurat gjyqësore për ekzekutimin e dënimeve me gjobë të AKBPM-së që përbëjnë tituj ekzekutivë.
- 3. Përshkrimet për pozicionet e punës për punonjësit pranë këtij sektori miratohen më urdhër të ministrit përgjegjës për shëndetësinë.

##### Neni 18 SEKTORI FINANCËS DHE SHËRBIMEVE MBËSHTETËSE

- 1. Sektori Financës dhe Shërbimeve Mbështetëse organizon punën dhe përgjigjet për zbatimin e detyrave që lidhen me menaxhimin me efiçencë, efektivitet dhe ekonomik të burimeve financiare buxhetore në të gjithë aktivitetin dhe veprimtarinë e AKBPM-së në përputhje me legjislacionin në fuqi si dhe zbatimin me rigorozitet të legjislacionit në fuqi për prokurimet publike, ndjekjen e procedurave për dokumentimin dhe administrimin e aktivitetit të agjencisë.
- 2. Përgjegjësitë dhe detyrat kryesore:
- a) ndjekjen dhe bashkërendimin e veprimtarive për përmbushjen e procedurave dhe planifikimin e kërkesave buxhetore të AKBPM-së;
- b) ndjekjen, raportimin sipas ligjit, sigurimin dhe zbatimin e buxhetit të miratuar, për realizimin e fondeve në fushat e veprimtarisë së agjencisë;
- c) realizimin e veprimtarive financiare të AKBPM-së, si dhe hartimin e pasqyrave financiare vjetore;
- ç) rakordimin dhe përgatitjen e situacioneve progresive me degën e thesarit mbi shpenzimet dhe të ardhurat.
- d) kontabilizimi dhe likuidimi në përputhje me dispozitat përkatëse ligjore;
- e) ndjek dhe menaxhon prokurimin e fondeve buxhetore, duke zbatuar me rigorozitet legjislacionin në fuqi për prokurimin publik' të fondeve buxhetore të institucionit;
- f) përgjigjet për administrimin, inventarizimin dhe mirëmbajtjen e aktiveve afatgjata/joafatgjata, materiale, jomateriale e financiare të Agjencisë;
- g) mban dhe administron të gjithë regjistrat që lidhen me aktivitetin financiar të Agjencisë në përputhje me strukturën e buxhetit të institucionit.
- h) menaxhon strukturën e pagave për personelin e AKBPM-së si dhe jep mendime për ndryshime të politikave të ndjekura në fushën e strukturës së pagave
- i) kujdeset për funksionimin e mjeteve të komunikimit, transportit etj, si dhe përmbushjen e shërbimeve të tjera të nevojshme për veprimtarinë e sektorëve të agjencisë.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: Rruga e Dibrës, Nr.359/1, Tirane. Tel /Fax: ++355 42 372892, www.akbpm.gov.al